California udukogu

California udukogu (ka NGC 1499 või Sh2-220) on emissioonudu, mis asub Perseuse tähtkujus. Udu on ergastatud selle lähistel asuva O-tüüpi hiidtähe Xi Persei (teise nimega Menkib) poolt (vt fotol udu kohal). Xi Persei on Päikesest umbes 30 korda suurem, ligi 300 000 korda heledam ja umbes viis korda kuumem, olles üks kuumemaid silmaga nähtavaid tähti taevas.

California udukogu pindheledus on võrdlemisi väike, mis tähendab, et seda on isegi vähese valgusreostuse korral väga keeruline palja silmaga vaadelda. Selle avastas 1884. aastal ameerika astronoom Edward Emerson Barnard, kes vaatles seda kuuetollise läätsteleskoobiga pimedas taevas.

Udukogu on saanud nime selle järgi, et selle piirjooned meenutavad USA California osariigi kontuuri. Udukogu asub Maast umbes 1200 valgusaasta kaugusel. Selle läbimõõt on umbes 100 valgusaastat.

Galerii

Viited

Kategooria:Udukogud
Kategooria:Perseus (tähtkuju)